อนุทิน ร่วมปลูกกัญชาทางการแพทย์ต้นแรกที่ ม.แม่โจ้ ชี้ยังไม่มีไทม์ไลน์ปลูกกัญชา 6 ต้นในบ้าน
อนุทิน ร่วมปลูกกัญชาทางการแพทย์ต้นแรกที่ ม.แม่โจ้ ชี้ยังไม่มีไทม์ไลน์ปลูกกัญชา 6 ต้นในบ้าน รอคนเข้าใจถึงค่อยปลูก ย้ำขอประชาชนเคารพการตัดสินใจของแพทย์ หลังเกิดปัญหาคนไข้โวยวายไม่ได้รับน้ำมันกัญชา คนป่วยไม่ใช่หมอ กัญชาไม่ได้รักษาทุกโรค เนื่องจากอาจมีวิธีอื่นที่ดีกว่า - ตำรวจเชียงใหม่บุกจับคนขายน้ำมันกัญชาผสมน้ำมันมะพร้าวออนไลน์ หลังมีผู้แจ้งความว่าญาติซื้อไปแล้วรักษาไม่ได้จริง21 ก.ย. 2562 นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข (สธ.) ลงพื้นที่ไปปลูกกัญชาทางการแพทย์ต้นแรกในมหาวิทยาลัยแม่โจ้ พร้อมให้สัมภาษณ์ว่าขณะนี้ยังไม่มีไทม์ไลน์การปลูกกัญชา 6 ต้นในบ้าน จนกว่าคนจะเข้าใจเรื่องกัญชาอย่างแท้จริง เพราะบางคนยังไม่เข้าใจแพทย์ แพทย์ไม่จ่ายน้ำมันกัญชาให้ก็โวยวาย คนไข้ต้องเคารพการตัดสินใจของแพทย์เพราะคนไข้ไม่ใช่แพทย์และอาจมีวิธีการอื่นที่รักษาดีกว่า หรือมีตัวยาอื่นที่อื่น การมาแม่โจ้ครั้งนี้ทำให้เห็นว่าความฝันในการปลูกกัญชาในบ้านจะเป็นจริงได้ เพราะแม่โจ้เป็นแหล่งเรียนรู้ทางการเกษตรและพัฒนาสายพันธุ์ให้แข็งแรงสามารถปลูกลงดินได้ โดยพันธุ์ที่ปลูกในโรงเรือนนี้เป็นพันธุ์อิสระ 01 ปลูกในโรงเรือน แบบเกษตรอินทรีย์ ส่วนที่แม่โจ้ขณะนี้มีการเตรียมแปลงดินเพื่อทดลองเพาะปลูกในดิน ส่วนที่กังวลเรื่องผลผลิตสารสกัดกัญชาเกินความต้องการนั้น นายอนุทินกล่าวยืนยันว่าไม่เป็นความจริง ทุกวันนี้ยังใช้ไม่พอ แต่ต้องจ่ายตามความเหมาะสม ผ่านการวินิจฉัยของแพทย์ ขณะนี้กระจายสารสกัดกัญชา ทั้ง 3 สูตร THC สูง CBD สูง และ THC และ CBD 1 ต่อ 1 และยากัญชาแผนไทยครบหมดแล้วด้าน นพ.สมศักดิ์ อรรฆศิลป์ อธิบดีกรมการแพทย์ กล่าวว่าจากการจ่ายสารสกัดกัญชาทั้งในกลุ่มรักษาผู้ป่วยมะเร็งระยะสุดท้าย พบว่ามีอาการดีขึ้น ช่วยคุณภาพชีวิตแต่เมื่อนำไปใช้รักษาลมชัก พบว่ามีทั้งการตอบสนองต่อการรักษาดีและไม่ตอบสนองต่อการรักษาแบบครึ่งต่อครึ่ง เตรียมแถลงผลการทดลองใช้น้ำมันกัญชารักษาโรคในหลอดทดลอง ในเร็วๆ นี้ ภายใน 1-2 สัปดาห์พร้อมชี้แจงถึงปัญหาคนไข้โวยวาย หลังไม่ได้รับน้ำมันกัญชา ว่า จากการตรวจวินิจฉัยของแพทย์เพื่อคัดกรองรับสารสกัดกัญชาทางการแพทย์ จากผู้ป่วยที่ลงทะเบียนออไลน์ในผู้ป่วยมะเร็ง 3000-4000 คน ระบบประสาท ปรากฎมีผู้เหมาะสมสมควรได้รับสารสกัดจากกัญชาแค่ร้อยละ 10 เท่านั้นเมื่อวันที่ 20 ก.ย. 2562 ที่ผ่านมา เจ้าหน้าที่ตำรวจกองบังคับการตำรวจภูธรจังหวัดเชียงใหม่ ร่วมกับ สภ.สารภี สนธิกำลังเจ้าหน้าที่ ป.ป.ส.ภาค 5 และเจ้าหน้าที่สาธารณสุขจังหวัดเชียงใหม่ นำหมายศาลเข้าตรวจค้นที่บ้านแห่งหนึ่งใน ต.ชมพู อ.สารภี จ.เชียงใหม่ ภายหลังได้รับแจ้งจากญาติผู้เสียชีวิตรายหนึ่งว่าได้ซื้อน้ำมันกัญชาผ่านระบบออนไลน์มาจากนางสาววิชุนี (ขอสงวนนามสกุล) ซึ่งนำมาโพสต์ขายผ่านทางระบบออนไลน์ ทำให้ญาติผู้ป่วยโรคมะเร็งหลงเชื่อ ซื้อน้ำมันกัญชาไปหยอดให้ผู้ป่วยจนเสียชีวิต ไม่สามารถรักษาโรคได้ตามที่มีการโฆษณาชวนเชื่อ จึงได้เข้าแจ้งความจากการตรวจค้นภายในบ้าน พบน้ำมันกัญชาจำนวนมาก มีทั้งที่บรรจุลงในขวดแล้ว และอยู่ระหว่างรอการบรรจุอีกจำนวนหนึ่ง ทางเจ้าหน้าที่ตำรวจยังตรวจอายัดทรัพย์สิน ทั้งเงินสด 3400000 บาท ทองรูปพรรณและโฉนดที่ดิน พร้อมกับสมุดบัญชีธนาคารจำนวนหนึ่งทั้งนี้ผู้ต้องหาเบื้องต้นให้การรับสารภาพว่าตนเรียนปริญญาตรีคณะบริหารธุรกิจจากมหาวิทยาลัยของรัฐแห่งหนึ่งใน จ.เชียงใหม่ เดิมยึดอาชีพขายถุงห่อมะม่วง ต่อมาได้ตรวจพบก้อนเนื้อที่ขาหนีบ จึงทดลงนำน้ำมันกัญชามาหยอดรักษาแล้วดีขึ้น จึงสั่งซื้อน้ำมันกัญชามาจากประเทศลาวในราคาขวดใหญ่ขวดละ 1 แสนบาท แล้วนำมาผสมน้ำมันมะพร้าว ซึ่งเป็นสูตรที่คิดค้นเอง ก่อนที่จะนำไปบรรจุขวดขนาดเล็กขายตามกลุ่มไลน์ผู้ป่วยโรคมะเร็ง มีลูกค้าที่ป่วยเป็นโรคมะเร็วซื้อไปใช้ สามารถยื้อชีวิตไปได้อีกหลายราย ซึ่งรายที่เสียชีวิตนั้น ตนไม่เชื่อว่าจะเสียชีวิตจากน้ำมันกัญชาที่ซื้อไปจากตน ส่วนเงินสดและทรัพย์สินจำนวนมากที่เก็บไว้ในบ้าน ยืนยันว่าเป็นเงินที่ได้มาจากธุรกิจขายพลาสติกห่อมะม่วง
อนุทิน ร่วมปลูกกัญชาทางการแพทย์ต้นแรกที่ ม.แม่โจ้ ชี้ยังไม่มีไทม์ไลน์ปลูกกัญชา 6 ต้นในบ้าน รอคนเข้าใจถึงค่อยปลูก ย้ำขอประชาชนเคารพการตัดสินใจของแพทย์ หลังเกิดปัญหาคนไข้โวยวายไม่ได้รับน้ำมันกัญชา
อนุทิน ชาญวีรกูล,กัญชาทางการแพทย์,กัญชา,น้ำมันกัญชา